**Ministru kabineta noteikumu projekta** **"Grozījumi Ministru kabineta 2008. gada 30. jūnija noteikumos Nr. 488 "****Noteikumi par zvērinātu notāru reģistru un grāmatu formu un to vešanas kārtību"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta noteikumu projekts "Grozījumi Ministru kabineta 2008. gada 30. jūnija noteikumos Nr. 488 "Noteikumi par zvērinātu notāru reģistru un grāmatu formu un to vešanas kārtību"" (turpmāk – Noteikumu projekts) izstrādāts pēc Tieslietu ministrijas iniciatīvas, ņemot vērā grozījumus Notariāta likumā, kas stāsies spēkā 2018. gada 1. jūlijā (likums "Grozījumi Notariāta likumā" Saeimā pieņemts 2018. gada 8. martā). | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2008. gada 30. jūnija noteikumi Nr. 488 "Noteikumi par zvērinātu notāru reģistru un grāmatu formu un to vešanas kārtību" (turpmāk – Noteikumi Nr. 488) nosaka zvērinātu notāru reģistru un grāmatu formu un to vešanas kārtību atbilstoši Notariāta likuma prasībām.  Notariāta likuma 45. pants redakcijā, kas spēkā līdz 2018. gada 30. jūnijam, noteic, kādi reģistri un grāmatas un kādā formā zvērinātam notāram jāved:  1) reģistri visu viņa taisīto aktu un apliecinājumu ierakstīšanai;  2) notariālo aktu grāmata;  3) glabājumu grāmata;  4) vekseļu protesta aktu grāmata;  5) to personu alfabētiskais rādītājs, kuru vārdā izpildīta notariālā darbība.  Šā panta pirmās daļas 1. punktā paredzētais reģistrs un 5. punktā paredzētais alfabētiskais rādītājs tiek vests elektroniskā veidā.  Šā panta pirmās daļas 1. punktā paredzētais reģistrs, kuru ved elektroniskā veidā, ik mēnesi tiek izdrukāts un saglabāts papīra formā. Gada beigās ar papīra formā saglabāto reģistru rīkojas šā likuma 47. un 53. pantā noteiktajā kārtībā. Elektroniskajam reģistram un tā papīra formā izdrukātajai versijai ir vienāds juridisks spēks.  Zvērināts notārs izmanto šā likuma 45.1 pantā noteiktos reģistrus.  Notariāta likuma 47. pants redakcijā, kas bija spēkā līdz 2018. gada 20. martam, noteica, ka reģistrus un glabājumu grāmatas zvērināts notārs caurauklo un nogādā Latvijas Zvērinātu notāru padomei. Latvijas Zvērinātu notāru padome pārbauda reģistru un glabājumu grāmatu atbilstību noteiktajai formai un lapu numerāciju un pēdējā lappusē nostiprina auklu galus ar papīra uzlīmi, taisa slēguma uzrakstu, kurā norāda reģistra vai glabājumu grāmatas atbilstību noteiktajai formai, lapu skaitu un slēguma datumu. Ja, pārbaudot reģistru un glabājumu grāmatu atbilstību, konstatētas nepilnības, reģistrus un glabājumu grāmatas atdod atpakaļ zvērinātam notāram nepilnību novēršanai.  Saskaņā ar Notariāta likuma 45. pantu (redakcijā, kas stāsies spēkā 2018. gada 1. jūlijā) paredzama notariālo aktu un glabājumu grāmatas kārtošana elektroniskā veidā.  Ņemot vērā minēto, izstrādāts Noteikumu projekts, kas precizē Noteikumus Nr. 488 atbilstoši Notariāta likumam. Noteikumu projekts arī paredz, ka aktu un apliecinājumu reģistra numerācija katru gadu uzsākama no jauna. Šāds grozījums paredzēts numerācijas lietošanas ērtībai, jo gadījumā, ja zvērināts notārs praktizē ilgstoši, tad numura garums var nebūt lietošanai ērts (proti, seši cipari un vairāk, jo parasti numura garums ir līdz četriem, maksimums pieciem cipariem). Tāpat Noteikumu projekts svītro punktus, kas paredz rīcību ar aktu un apliecinājumu reģistra izdruku sējumiem, ņemot vērā to, ka Notariāta likums vairs neparedz šī reģistra izdruku sējumu veidošanu. Noteikumu projekts arī paredz precizēt tajā noteikto regulējumu attiecībā uz notariālo aktu grāmatām, nosakot, ka spēkā esošais Noteikumu Nr. 488 regulējums attiecināms uz papīra formā taisītajiem notariālajiem aktiem un attiecīgi papīra formas notariālo aktu grāmatām. Noteikumu projekts paredz, kā veidojama elektroniskā notariālo aktu grāmata, kā arī noteic, ka glabājumu grāmata tiek vesta elektroniski.  Vienlaikus Noteikumu projekts paredz papildināt Noteikumus Nr. 488 ar noslēguma jautājumu, kas noteic, ka līdz 2018. gada 30. jūnijam izveidotie reģistru izdruku sējumi sagatavojami un apliecināmi atbilstoši kārtībai, kāda bija spēkā līdz 2018. gada 30. jūnijam.  Ievērojot to, ka attiecīgās Notariāta likuma normas par notariālo aktu un glabājumu grāmatu vešanu stāsies spēkā 2018. gada 1. jūlijā, Noteikumu projektā noteikts, ka arī tas stājas spēkā šajā datumā. | |
| 3. | Projekta izstrādē iesaistītās institūcijas | Latvijas Zvērinātu notāru padome. | |
| 4. | Cita informācija | Nav. | |
|  |  |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zvērināti notāri. Saskaņā ar Ministru kabineta 2005. gada 29. marta noteikumu Nr. 215 "Noteikumi par zvērinātu notāru amata vietām" 2. punktu Latvijas Republikā ir 125 zvērinātu notāru amata vietas. | |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. | |
| 3. | Administratīvo izmaksu monetārs novērtējums | Noteikumu projekts šo jomu neskar. | |
| 4. | Atbilstības izmaksu monetārs novērtējums | Noteikumu projekts šo jomu neskar. | |
| 5. | Cita informācija | Nav. | |
|  |  |  | |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Noteikumu projekts šo jomu neskar. | |  | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. | |  | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. | |  | | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paredz grozījumus zvērinātu notāru vesto reģistru un grāmatu vešanas kārtībā atbilstoši Notariāta likuma grozījumiem, un ir tehniska rakstura, līdz ar to sabiedrības līdzdalības iesaistīšana nav nepieciešama. | |
| 2. | Sabiedrības līdzdalība projekta izstrādē | Sabiedrības līdzdalību Noteikumu projekta izstrādē nebija nepieciešams nodrošināt. | |
| 3. | Sabiedrības līdzdalības rezultāti | Noteikumu projekts šo jomu neskar. | |
| 4. | Cita informācija | Nav. | |
|  |  |  | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Zvērināti notāri. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Noteikumu projekts šo jomu neskar. |
| 3. | Cita informācija | | Nav. |

Iesniedzējs:

Tieslietu ministrijas

valsts sekretārs Raivis Kronbergs

Alberinga 67036835

[Kristine.Alberinga@tm.gov.lv](mailto:Kristine.Alberinga@tm.gov.lv)